CELEX: 62013TN0447
Language: hr
Date: 2013-08-22 00:00:00
Title: Predmet T-447/13 P: Žalba koju je 22. kolovoza 2013. podnio Luigi Marcuccio protiv rješenja Službeničkog suda od 18. lipnja 2013. u predmetu F-143/11, Marcuccio protiv Komisije

5.10.2013   
            
            
               HR
            
            
               Službeni list Europske unije
            
            
               C 291/5
            
         Žalba koju je 22. kolovoza 2013. podnio Luigi Marcuccio protiv rješenja Službeničkog suda od 18. lipnja 2013. u predmetu F-143/11, Marcuccio protiv Komisije
   (Predmet T-447/13 P)
   2013/C 291/06
   Jezik postupka: talijanski
   
      Stranke
   
   
      Žalitelj: Luigi Marcuccio (Tricase, Italija) (zastupnik: G. Cipressa, odvjetnik)
   
      Druga stranka u postupku: Europska komisija
   
      Zahtjevi
   
   Žalitelj zahtijeva od Općeg suda da:
   
               —
            
            
               ukine pobijano rješenje u cijelosti i bez iznimke;
            
         
               —
            
            
               vrati predmet na odlučivanje Službeničkom sudu.
            
         
      Žalbeni razlozi i glavni argumenti
   
   Predmetna žalba podnesena je protiv rješenja Službeničkog suda od 18. lipnja 2013., kojim je kao očito nedopuštena odbačena tužba za poništenje odluke Europske komisije kojom se odbija zahtjev tužitelja od 16. kolovoza 2013. kao i radi isplate iznosa od 3 316,31 eura na ime dijela troškova nastalih povodom postupka koji je zaključen presudom Općeg suda od 15. veljače 2011., Marcuccio protiv Komisije (F-81/09).
   U prilog svojim zahtjevima žalitelj ističe sljedeće žalbene razloge:
   
               1.
            
            
               Potpuni nedostatak obrazloženja pobijanog rješenja i pogrešno predstavljanje i iskrivljavanje činjenica.
            
         
               2.
            
            
               Pogrešno, netočno i nerazumno tumačenje i primjena:
               
                           —
                        
                        
                           pojma zahtjeva iz članka 90. Pravilnika o službenicima Europske unije;
                        
                     
                           —
                        
                        
                           članka 91. Pravilnika te neobrazloženog i nelogičnog odstupanja od relevantne sudske prakse;
                        
                     
                           —
                        
                        
                           pojma obveze institucije Europske unije donositi mjere za izvršenje odluka sudova Europske unije.
                        
                     
         
               3.
            
            
               Potpuni propust u provođenja dokaza i obrazloženju te propuštanje donošenja odluke o zahtjevu tužitelja postavljenom intra litem.
            
         
               4.
            
            
               Pogrešno tumačenje i primjena članka 14. Poslovnika Službeničkog suda te, kao posljedica, očita povreda prava na pravično suđenje pred sudom prethodno osnovanim u skladu sa zakonom sukladno, inter alia, članku 47. Povelje o temeljnim pravima Europske unije.